- வரையறைகள், சிறிய அறிமுகங்கள் மிகவும் பெறுமதி வாய்தவை. அதனை மூன்று வரிகளில் செய்ய முடியும்.
- தனிப்பக்கத்தைக் உருவாக்குவதன் மூலம் கூகிள் தேடலில் இலகுவாகக் கிட்டும்.
- தனிக் கட்டுரைகளை உள் இணைப்புக்கள் கொடுக்கலாம், வெளியில் பகிரலாம், பகுப்பில் இடலாம், பட்டியலில் இடலாம்.
- கட்டுரையை தொடர்பாக மேலும் மேலும் இறுக்கமான வரையறைகளை உருவாக்குவது பயனர் பங்களிப்புக்கு தடை, ஊக்கத்துக்கு தடை.
- ஒவ்வொரு கட்டுரையும் பயன்படுத்தக்கனவை என்று எப்படி வரையறை செய்வீர்கள்?
- விக்கியின் தன்மையே அது என்று முழுமையானது இல்லை, அதற்கு என்று இறுதித் திகதி இல்லை, அதை யாரும் மேம்படுத்தலாம் என்பதுவே. ஆகவே "முழுமையானதா" என்று பார்ப்பது கடைமட்டும் ஒரு கட்டுரை விக்கியில் இருப்பதற்க்கு தடையாக அமையக் கூடாது.
- புதுப்பயனர்களுக்கு இது ஒரு பெருந்தடையாக இருக்கும்.
- கோபி/ரவி ஆகியோர் கட்டுரைப் பங்களிப்புக்கள் விரிவாகச் செய்யாதால், அவர்கள் இந்தக் குறிப்பான கொள்கை உருவாக்கம் குறித்து போதிய புரிதல் இருக்காது என்று கருதுகிறேன். இருக்கும் கட்டுரைத் தலைப்புகள் எல்லோருக்கும் ஈடுபாடானவை அல்லாதாக இருக்கலாம். ஆகவே அவர்கள் கூறுவது போல, அவற்றை மேம்படுத்துங்கள், புதியவற்றை உருவாக்காதீர்கள் என்று கட்டளை இட முடியாது. விதிகளை உருவாக்குவதை விடுத்து, சிறந்த எடுத்துக்காட்டுக்களாக விளங்கினால் நன்று.
- மேலே குறிப்பிட்ட புள்ளிவிபரங்களைப் பெரும்பாலான பயனர்கள் குறுங்கட்டுரைகள உருவாக்க விரும்புகிறார்கள் என்று கூட எடுத்துக்கொள்லலாம்.
- ஊடங்களின் மதிப்பீட்டுக்கும் எதோ ஒரு வகையில் குறுங்கட்டுரைகள் உதவுகின்றன.
--Natkeeran (பேச்சு) 13:52, 8 ஏப்ரல் 2014 (UTC)  
நற்கீரன், இப்படியான ஓர் உரையாடலில் சொல்லப் பயன்படும் என்பதற்காக முன்பொரு காலத்தில் (long long ago) ஒரு கட்டுரையினை என் கவனிப்புப் பட்டியலில் சேர்த்துக் கொண்டேன். அது என்கார்ட்டா கலைக்களஞ்சியம் கட்டுரை. என்கார்ட்டா கைவிடப்பட்டபோது விக்கிமீடியாவின் வெற்றியையிட்டுப் புளகாங்கிதமடைந்த சில உரையாடல்கள் தமிழ்ச் சூழலில் நடந்தன. அப்போது வேடிக்கையாக என்கார்ட்டா கட்டுரையினைப் பார்வையிட்டேன். என்கார்ட்டா நிறுத்தப்பட்டமை அங்கே இற்றைப்படுத்தப்படவில்லை.  
இறுதித் திகதியற்ற கலைக்களஞ்சியமல்லவா? எப்போது அது இற்றைப்படுத்தப்படும் என்று பார்த்து அது இற்றைப்படுத்தப்படுவதற்கான காலம் பற்றி ஓர் குறிப்பு எழுதலாமென நினைத்திருந்தேன். இன்று இங்கே குறிப்பிட்டதால் அது இன்றே இற்றைப்படுத்தப்படும். ஆனால் இற்றைப்படுத்தப்படாத பல்லாயிரம் பக்கங்கள் இருக்கப்போகின்றன.  
இது தமிழில் இயங்க நினைக்கும் சமூகத்துக்குச் செய்யப்படும் துரோகம் என்கிறேன் நான். நன்றி. கோபி (பேச்சு) 14:40, 8 ஏப்ரல் 2014 (UTC)
குறிப்பு: இரவி, நீங்கள் கட்டுரை எழுதாத ஆள். விக்கிப்பீடியா பற்றிய புரிதலற்ற நீங்கள் கொள்கைகள் பற்றி பக்கம் பக்கமாக எழுதிக் குவிப்பது சரியல்ல. வேறெங்கோ விக்கிப்பீடியாவை நாசம் செய்தவரென்ற பட்டமும் வாங்கியிருந்தீர்கள். :) 14:40, 8 ஏப்ரல் 2014 (UTC)  
தமிழ் விக்கிப்பீடியாவின் மிக மோசமான போக்கு பயனர்கள் தாம் தொடங்கிய கட்டுரை எண்ணிக்கையினை முன்னிறுத்தியமை. பலவிதமான அறிவுத்துறைகளை எழுத்து அவற்றிலெல்லாம் சிறியதென்றாலும் முழுமையான கட்டுரைகளை உருவாக்கும் நோக்கத்தோடு மயூரநாதன் தான் தொடங்கிய கட்டுரை எண்ணிக்கை தொடர்பாக புள்ளிவிபரங்கள் எடுத்துவந்தார். அதனைப் பின்பற்றி (அடியேனும்) எண்ணிக்கை சார்ந்து கட்டுரைகளைத் தொடங்கியமையும் தொடங்கிய கட்டுரைகளை விரிவாக்காமற் போனமையும் நடந்தேறியது. தொடங்கிய பயனர்கள் அக்கட்டுரைகளைத் தம்முடையதாகக் கருதி எண்ணிகைகளை முன்னிறுத்தியமையும் ஏனைய கட்டுரைகளை வளர்த்தெடுக்காமையும் ஒரு போக்காகவே மாரிவிட்டது. அது பயனர்கள் எல்லோரும் குறுங்கட்டுரை எழுத விரும்புபவர்கள் எனும் முடிவில் வந்து நிற்கிறது.  
எத்தனை பைட்டு, எத்தனை வரி என்பனவெல்லாம் முக்கியமே அல்ல. மூன்று வரியோ முன்னூறு வரியோ முழுமையாக இருக்க வேண்டும். அவ்வாறில்லாவிடின் அது ஏமாற்று வேலையே. அவ்வாறான ஏமாற்று வேலையினை நானும் செய்துள்ளேன் என்பது இப்பொழுது புரிகிறது. நன்றி. கோபி (பேச்சு) 14:53, 8 ஏப்ரல் 2014 (UTC)  
::: கவனிப்பில் சேர்த்த நேரம் இற்றைப்படுத்தி இருக்கலாம். இது எண்ணிக்கை சார்ந்து இல்லை. ஈடுபாடு சார்ந்தது. இயங்கு முறைகள் சார்ந்தது. இப்படித்தான் இருக்க வேண்டும் என்று நீங்கள் கருதி, திணிக்க முடியாது. விக்கியில் ஒரு கட்டுரையின் முழுமை என்பது ஒரு சிறு கூறு, முதன்மைக் கூறு இல்லை. அது என்றுமே நிறைவு பெறாதது, முழுமை அடையாதது. நீங்கள் முன்வைக்கும் பரிந்துரைகளை ஓரளவாவது செய்த்து பாருங்கள். எ.கா 100 கட்டுரைகளை முழுமை அடையச் செய்யுங்கள். எனக்கு இல்லை உபதேசம், ஊருக்கடி என்பது போல் அல்லவா மேலே உள்ள உங்கள் கருத்துக்கள் அமைகின்றன. --Natkeeran (பேச்சு) 15:15, 8 ஏப்ரல் 2014 (UTC)  
நற்கீரன், ஈடுபாடு சார்ந்து பங்களிப்பது என்றால் கருத்துச் சொல்ல ஈடுபாடுள்ளவர்கள் கருத்துத்தான் சொல்வார்கள்; கட்டுரை எழுத மாட்டார்கள். கவனிப்பில் சேர்த்த நேரம் இற்றைப்படுத்தி இருக்கலாம் தான். ஆனால் கவனிப்பில் சேர்த்த காலத்திலேயே த.வி.யில் எனக்கிருந்த நம்பிக்கையை இழந்துவிட்டேன். இப்போதும் நான் எதனையும் திணிக்க வரவில்லை. மோசடி வேலை நடந்துகொண்டிருக்கிறது என்கிறேன். தமிழ் சார்ந்து இயங்கும் சமூகத்தின் அறிவுச்செயற்பாடுகளை மொண்ணையாக்காதீர்கள் என்கிறேன். புளகாங்கிதமடைய இங்கே ஒன்றுமில்லை என்கிறேன். கோபி (பேச்சு) 15:24, 8 ஏப்ரல் 2014 (UTC)  
::கருத்துச் சொல்பவர்கள் கருத்துக்கள் சொல்லாம். ஆனால் கட்டுரைகள் எழுதுபவர்களைக் குளப்ப வேண்டாம், அவர்களுக்கு தடைகளை உருவாக்க வேண்டாம். நம்பிக்கை இழந்த பின்பு இந்தளவு வாக்குவாதம் ஏன்? யாரும் இங்கு புளகாந்திம் அடையவில்லை. தமிழ்ச் சமூகத்தில் பல குறைபாடுகள் உண்டு. ஆனால் அதை எல்லாவற்றை விக்கியில் தீர்க்க முடியாது. ஒருவரிடம் சுத்தியல் இருப்பதால், எல்லாப் பிரச்சினைகளும் அறையப்படவேண்டிய ஆணிகள் அன்று. --Natkeeran (பேச்சு) 15:30, 8 ஏப்ரல் 2014 (UTC)  
//உபதேசம், ஊருக்கடி என்பது போல் அல்லவா மேலே உள்ள உங்கள் கருத்துக்கள் அமைகின்றன. --Natkeeran (பேச்சு) 15:15, 8 ஏப்ரல் //  
நற்கீரன், ஒரு பிரச்சினையினை நான் முன்வைத்தமைக்கு நீங்கள் தந்த நற்சான்றுக்கு நன்றி. த.வி.யில் என் பங்களிப்பில் பத்தில் ஒரு பகுதி கூடச் செய்யாதவர்கள் த.வி.யின் பிதாமகர்களாக கட்டற்ற உள்ளடக்கத்தின் காவல் தெய்வங்களாக நடமாடுவது பற்றி எக்காலத்திலும் எவரும் எதுவும் சொல்லப் போவதில்லை.  
//நீங்கள் முன்வைக்கும் பரிந்துரைகளை ஓரளவாவது செய்த்து பாருங்கள். //  
த.வி.யில் நான் செய்த துப்பரவுப் பணிகள் யாவும் மிக எளிதாக மறக்கப்படுகின்றன. நல்லது.  
தமிழில் இன்னொரு பொதுக் கலைக்களஞ்சியம் உருவாகப் பொருளாதாரச் சாத்தியங்கள் இல்லை என்பதால் இருக்கும் ஒரே கலைக்களஞ்சியம் ஆழமற்ற குப்பையாகிவிடுவதன் அவலத்தினைச் சுட்டிக் காட்டினேன். அவ்வளவுதான்.  
கோபி (பேச்சு) 15:55, 8 ஏப்ரல் 2014 (UTC)  
உங்கள் தனிப்பட்ட பங்களிப்புக்களையோ, நல்நோக்கையோ அணுவளவேனும் நான் கேள்விக்குட்பத்தவில்லை. 3 வரிக் கட்டுரை அல்லது குறுங்கட்டுரைகள் ஏன் நல்லது என்று 10 புள்ளிகள் வரை முன்வைத்துள்ளேன். விக்கி என்பது ஆழமற்ற படைப்புகளையும், ஆழமான படைப்புக்களையும் சேர்ந்தே கொண்டிருக்கும். ஆனால் மேற்படி இறுக்குவதால் ஆழம் கிடைக்கும் என்பதற்கு சான்றுகள் இல்லை. மேற்கோள்கள் சேர்ப்பது, விக்கியாக்கம் தொடர்பான பணிகளை பயனர்களின் கவனதுக்குக் கொண்டுவருவது நல்லதே. --Natkeeran (பேச்சு) 16:31, 8 ஏப்ரல் 2014 (UTC)  
நற்கீரன், சில விக்கிப்பீடியாக்களில் என்ன குப்பையும் கொட்டலாம். கேட்க ஆள் இல்லை. நாம் குறைந்தது மூன்று வரி என்கிறோம். மலையாள விக்கிப்பீடியாவில் ஒரு வரிக் கட்டுரை எழுதலாம். ஆனால், ஒவ்வொரு ஆண்டும் அவற்றைத் துப்புரவு செய்யும் பணியை மேற்கொள்கிறார்கள். வங்காள விக்கிப்பீடியாவில் கூகுள் கட்டுரைகளுக்கு முற்றிலும் தடை. நாம் நடுவில் தடை செய்தோம். இந்தி விக்கிப்பீடியா எல்லா கூகுள் கட்டுரைகளையும் ஏற்றுக் கொண்டு இப்போது எப்படிச் சீராக்குவது என்று யோசித்துக் கொண்டிருக்கிறார்கள். ஆக, ஒவ்வொரு விக்கிப்பீடியாவிலும் ஒவ்வொரு தர எல்லை இருக்கிறது. இவை தடைகள் அல்ல.  
தமிழ் விக்கிப்பீடியா தொடங்கிய 2005களில் கணினியில் தமிழைப் பார்ப்பதே பெரும்பாடாக எழுத்துரு உதவிப் பக்கம் தந்து கொண்டிருந்தோம். தமிழில் எழுதுவதும் சிரமம். ஆனால், இப்போது ஒருங்குறித் தமிழில் எழுதிப் பழகிய இரண்டு இணையத் தலைமுறைகள் முடிந்து மூன்றாவது தலைமுறை வந்து விட்டது (ஒவ்வொரு 5 ஆண்டும் ஒரு இணையத் தலைமுறையாக இனங்காணக்கூடிய போக்கு தென்படுகிறது). தமிழ் விக்கிப்பீடியாவைப் பொருத்தவரை 2003-2009 வரை ஒரு தலைமுறை. 2010 கட்டுரைப் போட்டிக்குப் பிறகு தமிழ்விக்கி10 நடத்திய 2013 வரையான காலகட்டம் இரண்டாவது தலைமுறை. இப்போது அடுத்த தலைமுறையாக புதிய பங்களிப்பாளர்களை உருவாக்க வேண்டிய கட்டத்தில் இருக்கிறோம்.  
ஒரு Tweetஏ 140 எழுத்துகளைக் கொண்டிருக்கும் போது, அவற்றுக்கும் குறைவான எழுத்துகளில் நாம் கொண்டிருப்பதை ஒரு கலைக்களஞ்சியக் கட்டுரை என்று சாதிப்பதால் என்ன பயன்?  
மூன்று வரிக் கட்டுரை என்ற அளவைக் கூட்டலாம் என்ற பரிந்துரையை இதற்கு முன்பே பவுல் போன்றோர் முன்வைத்துள்ளனர்.